పూజనీయులైన డాక్టర్ జోసెఫ్ మార్ థోమా మెట్రోపాలిటన్ 90 వ పుట్టినరోజు వేడుకల లో ప్రధాన మంత్రి ప్రసంగం

మాన్య రెవరెండ్ డాక్టర్ జోసెఫ్ మార్ థోమా మెట్రోపాలిటన్, పరమ పూజనీయులైన ఫాథర్స్ మరియు మార్ థోమా చర్చి యొక్క విశిష్ట సభ్యులారా, ఈ సమావేశాన్ని ఉద్దేశించి ప్రసంగించడం నాకు ప్రాప్తించినటువంటి సౌభాగ్యం అని నేను తలుస్తున్నాను. అత్యంత ఆదరణీయులైన డాక్టర్ జోసెఫ్ మార్ థోమా మెట్రోపాలిటన్ 90 వ పుట్టినరోజు సందర్భం లో మనం ఈ రోజు న ఇక్కడ సమావేశమయ్యాము. ఆయన కు నా శుభాకాంక్షల ను తెలియజేస్తున్నాను. వారు మంచి ఆరోగ్యం తో, సుదీర్ఘ కాలం పాటు జీవితం గడపాలని నేను కోరుకొంటున్నాను. డాక్టర్ జోసెఫ్ మార్ థోమా మన సమాజం కోసం, దేశ శ్రేయస్సు కోసం వారి యొక్క జీవితాన్ని అంకితం చేశారు. ఆయన ముఖ్యం గా పేదరిక నిర్మూలన పట్ల, మహిళ లకు సాధికారిత కల్పన పట్ల ఎక్కువ గా మక్కువ ను చూపారు. మిత్రులారా, ప్రభువైన యేసు క్రీస్తు యొక్క ధర్మదూత సెంట్ థామస్ తాలూకు గొప్ప ఆదర్శాల తో మార్ థోమా చర్చి సన్నిహిత సంబంధం కలిగి ఉంది. భారతదేశం ఎల్లప్పుడూ అనేక వనరుల నుండి ఆధ్యాత్మిక ప్రభావాలకు లోనై ఉంటుంది. సెంట్ థామస్ ను మరియు ఆయన యొక్క రచనల ను అనుసరిస్తూ భారతీయ క్రైస్తవ సమాజం ఎంతగానో ప్రభావితం అయింది. సెంట్ థామస్‌ తో మేము వినయాన్ని పంచుకున్నాము. “వినమ్రత అనేది ఒక సద్గుణం, అది మంచి పనుల లో ఎల్లప్పుడూ ఫలప్రదం అవుతుంది”, అంటూ ఆయన సరిగానే బోధించారు. ఈ వినయం యొక్క స్ఫూర్తితోనే మార్ థోమా చర్చి మన తోటి భారతీయుల జీవితాల లో సానుకూలమైనటువంటి మార్పు ను తీసుకు రావడానికి కృషి చేసింది. ఆరోగ్య సంరక్షణ, విద్య వంటి రంగాల లో వారు అలా చేశారు. సెంట్ థామస్ అపారమైన జ్ఞానం తో ఆశీర్వదించబడ్డారు. భారతదేశ స్వాతంత్య్ర సంగ్రామం లో మార్ థోమా చర్చి ఒక కీలకమైనటువంటి పాత్ర ను పోషించింది. జాతీయ సమైక్యత కోసం పనిచేయడం లో ఈ చర్చి అందరి కంటే ముందు ఉండింది. ఈ చర్చి ఆత్యయిక స్థితి కాలం లో పోరాడింది. మార్ థోమా చర్చి భారతీయ విలువల తో దృఢం గా పెనవేసుకున్నదన్న విషయం ఎంతో గర్వించదగ్గది. చర్చి యొక్క సహకారం జాతీయ స్థాయి లో కూడా గుర్తించబడింది. మార్ థోమా చర్చి యొక్క మాజీ మెట్రోపాలిటన్, ఫిలిపోస్ మార్ క్రాసోస్టామ్ ను 2018 వ సంవత్సరం లో పద్మ భూషణ్ తో సమ్మానించడమైంది. ఆయన చాలా మంది కి ప్రేరణ ను అందించారు. మిత్రులారా, ప్రపంచ వ్యాప్త వ్యాధి తో ప్రపంచం బలం గా పోరాడుతోంది. కోవిడ్-19 అనేది కేవలం శారీరక అనారోగ్యం కాదు, ఇది ప్రజల జీవితాల కు అపాయం గా పరిణమించింది. ఇది అనారోగ్యకరమైన జీవనశైలుల వైపునకు కూడా మన దృష్టి ని తీసుకుపోతుంది. ప్రస్తుతం యావత్తు మానవాళి కి పూర్ణోపచారాల ను చేయవలసిన అవసరాన్ని ఈ విశ్వమారి సూచిస్తున్నది. రండి, మన భూగ్రహం లో మరింత సామరస్యాన్ని మరియు ఆనందాన్ని పొందడానికి సాధ్యమయ్యే ప్రతి ప్రయాస కు పూనుకోండి. మిత్రులారా, మన కరోనా యోధుల అండ తో భారతదేశం కోవిడ్-19 తో గట్టి గా పోరాడుతోందన్న విషయం మీకు తప్పక సంతోషాన్ని కలిగిస్తుంది. భారతదేశం లో వైరస్ ప్రభావం చాలా తీవ్రం గా ఉంటుందని, ఈ సంవత్సరం ప్రారంభం లో కొంతమంది ఊహించారు. కానీ, సకాలం లో లాక్ డౌన్ ను విధించడం వల్ల, ప్రభుత్వం తీసుకొన్న అనేక కార్యక్రమాల ఫలితంగా, ప్రజల సహకారం కారణంగా, భారతదేశం అనేక ఇతర దేశాల కంటే మెరుగైన స్థానం లో ఉంది. భారతదేశం లో రోగనివృత్తి రేటు కూడా పెరుగుతోంది. కోవిడ్ లేదా ఇతరత్రా ఏ కార్యంగా నైనా ప్రాణనష్టం సంభవించడం అనేది అత్యంత దురదృష్టకరం. అయితే, భారతదేశం లో కోవిడ్ కారణం గా మరణాల రేటు ఒక మిలియన్ మంది లో కేవలం 12 మరణాల వంతున ఉంది. ఈ సందర్భం లో చెప్పాలంటే, ఇదే మరణాల రేటు ఇటలీ లో మిలియన్ మందికి 574 మరణాలు గా ఉంది. అమెరికా, బ్రిటన్, స్పెయిన్, ఫ్రాన్స్ ల గణాంకాలు కూడా భారతదేశం కంటే చాలా ఎక్కువ గా ఉన్నాయి. 85 కోట్ల మంది కి ఆశ్రయాన్ని ఇస్తున్న లక్షలాది గ్రామాల లో ఇంతవరకు ఎవరూ కూడాను కరోనా వైరస్ బారి న పడలేదు. మిత్రులారా, ప్రజలు నడిపించిన పోరాటం ఇప్పటి వరకు మంచి ఫలితాల ను ఇచ్చింది కదా అని, మన రక్షణ ను తగ్గించగలమా? లేదు, అలా ఎన్నటికీ తగ్గించ కూడదు. నిజాని కి, ఇప్పుడు, మనం, మరింత జాగ్రత్త గా ఉండాలి. మాస్కుల ను ధరించడం, సామాజిక దూరం పాటించడం, ఒక మనిషి కి మరొక మనిషి కి నడుమ న రెండు గజాల దూరం ఉండేటట్టు చూసుకోవడం (‘దో గజ్ కీ దూరీ’), రద్దీ గా ఉండే ప్రదేశాల కు పోవడాన్ని మానుకోవడం, క్రమం తప్పకుండా చేతులు శుభ్రపరచుకొంటూ ఉండడం వంటి నిబంధనలను / జాగ్రత్తలను తప్పకుండా పాటించాలి. ఇదే కాలం లో, 130 కోట్ల మంది భారతీయుల ఆర్థికాభివృద్ధిపైన, వారి శ్రేయస్సు పైన దృష్టి ని సారించాలి. వ్యాపారం మరియు వాణిజ్యం ముందుకు సాగాలి. వ్యవసాయం వృద్ధి చెందాలి. గత కొన్ని వారాల లో, భారత ప్రభుత్వం ఆర్థిక వ్యవస్థ కు సంబంధించిన స్వల్పకాలిక మరియు దీర్ఘ కాలిక సమస్యల ను పరిష్కరించింది. సముద్రం నుండి అంతరిక్షం వరకు, పొలాల నుండి కర్మాగారాల వరకు ప్రజల కు అనుకూలమైన నిర్ణయాల ను మరియు దేశాభివృద్ధి కి అనుకూలమైన నిర్ణయాల ను తీసుకోవడం జరిగింది. స్వయంసమృద్ధియుతమైనటువంటి భారతదేశాన్ని ఆవిష్కరించడం కోసం ఇచ్చిన ‘‘ఆత్మ నిర్భర్ భారత్’’ పిలుపు భారతదేశం లో ప్రతి ఒక్కరికి ఆర్థిక బలాని కి మరియు శ్రేయస్సు కు పూచీపడుతుంది. ఒక నెల క్రితం, ‘‘ప్రధాన మంత్రి మత్స్య సంపద యోజన’’ ను కేంద్ర మంత్రి మండలి ఆమోదించింది. ఈ పథకం మన మత్స్య పరిశ్రమ రంగ రూపురేఖల ను గణనీయం గా మార్చివేయబోతోంది. ఈ పథకం, ఇరవై వేల కోట్ల రూపాయల పెట్టుబడి తో, ఈ రంగాన్ని మరింతగా పెంపొందించనుంది. ఎగుమతి ఆదాయాన్ని పెంచడం మరియు యాభై ఐదు లక్షల మంది కి ఇతోధిక ఉపాధి ని కల్పించడం దీని లక్ష్యం. మేము మెరుగైన సాంకేతిక విజ్ఞానం తో, మౌలిక సదుపాయాల తో పాటు విలువల ను కూడా బలోపేతం చేయాలని కోరుకుంటున్నాము. ఈ పథకం ద్వారా కేరళ లోని నా మత్స్య రంగ సోదరులు, మత్స్య రంగ సోదరీమణులు మరింత గా లాభపడతారనే నమ్మకం నాలో ఉంది. మిత్రులారా, అంతరిక్ష రంగం లో చరిత్రాత్మక సంస్కరణల ను చేపట్టడం జరిగింది. ఈ సంస్కరణ లు అంతరిక్ష సంబంధిత ఆస్తుల యొక్క మరియు అంతరిక్ష సంబంధిత కార్యకలాపాల యొక్క అధిక వినియోగానికి పూచీపడతాయి. డేటా మరియు టెక్నాలజీ మరింత గా అందుబాటులోకి వస్తాయి, తద్వారా వినియోగం మెరుగవుతుంది. కేరళ లో, ముఖ్యం గా దక్షిణ భారతదేశంలో చాలా మంది యువకులు విజ్ఞానశాస్త్రంపైన, సాంకేతిక విజ్ఞానంపైన అమిత ఆసక్తి ని కనబరుస్తున్న విషయాన్ని నేను గమనించాను. ఈ సంస్కరణల తో వారి కి ప్రయోజనం కలుగనుంది. మిత్రులారా ! భారతదేశాన్ని వృద్ధి కి చోదకశక్తి గా తీర్చిదిద్దడం కోసం మా ప్రభుత్వం ఎల్లప్పుడూ సూక్ష్మగ్రాహ్యత తో మరియు దూరదర్శిత్వం తో పని చేసింది. ఢిల్లీ లోని సౌకర్యవంతమైన ప్రభుత్వ కార్యాలయాల నుండి కాక క్షేత్ర స్థాయి లో ప్రజల అభిప్రాయాల ను స్వీకరించిన తరువాత నిర్ణయాల ను తీసుకోవడం జరిగింది. ఈ స్ఫూర్తితోనే భారతదేశం లో ప్రతి ఒక్కరి కి బ్యాంకు ఖాతా లభించింది. అదే విధంగా, 8 కోట్ల కు పైగా కుటుంబాల కు పొగ లేని వంటశాల లు అందుబాటు లోకి వచ్చాయి. నిరాశ్రయుల కు ఆశ్రయం కల్పించడానికి 1.5 కోట్ల కు పైగా గృహాల ను నిర్మించడమైంది. ‘‘ఆయుష్మాన్ భారత్’’ ప్రపంచం లోనే అతిపెద్దదైనటువంటి ఆరోగ్య సంరక్షణ పథకం గా ఉంది. ఈ పథకం లో భాగం గా ఇంతవరకు ఒక కోటి మంది కి పైగా ప్రజల కు నాణ్యమైన రోగచికిత్స లభించింది. పేద ప్రజల కోసం, వారు ఎక్కడ ఉన్నవారికి, అక్కడే సహాయపడటానికి మేము “ఒక దేశం – ఒక రేశన్ కార్డు” పథకాన్ని తీసుకు వస్తున్నాము. మధ్యతరగతి ప్రజల జీవన సౌలభ్యాన్ని పెంచడానికి మేము అనేక కార్యక్రమాల ను తీసుకువచ్చాము. రైతుల కోసం, మేము ఎంఎస్ పి ని పెంచి, వారికి సరైన ధర లభించేలా చూసుకున్నాము. ఈ రంగాన్ని మధ్యవర్తుల బారి నుండి రక్షించ గలిగాము. మహిళల కోసం, వివిధ పథకాల ద్వారా వారి ఆరోగ్యం పై మేము తగిన శ్రద్ధ తీసుకొంటున్నాము. ప్రసూతి సెలవుల పొడిగింపు వల్ల వారి జీవనోపాధి మార్గం లో రాజీ కి తావు ఉండబోదు. భారత ప్రభుత్వం మతం, పురుషుడు మహిళ అనే భావం, కులం, మతం లేదా భాష వంటి వాటి విషయం లో ఎటువంటి వివక్ష ను ప్రదర్శించదు. ‘భారత రాజ్యాంగం’ ప్రేరణ తో, మన 130 కోట్ల మంది భారతీయుల ను సశక్తులను చేయాలనేదే మా కోరిక; మరి మాకు మార్గనిర్దేశం చేస్తున్నది ‘భారత రాజ్యాంగం’. మిత్రులారా, పవిత్ర బైబిల్ సమైక్యత ను గురించి విస్తృతం గా తెలియజేస్తున్నది. ప్రస్తుతం ర్యాంకు లో చేరే సమయం ఆసన్నం అయింది. మన దేశం యొక్క పురోగతి కోసం మనమంతా కలిసి పనిచేద్దాము. మన చర్య లు జాతీయ అభివృద్ధి కి ఎలా దోహదపడుతాయి? అనే దాని ని గురించి ఆలోచించండి. మేము స్థానికం గా ఉత్పత్తి చేస్తాము మరియు స్థానిక ఉత్పత్తులనే కొనుగోలు చేస్తాము, అని భారతదేశం ఈ రోజు న ఎలుగెత్తి చాటుతోంది. ఇది చాలా మంది గృహాలలో సౌభాగ్య జ్యోతి ని వెలిగిస్తుంది. మన దేశాన్ని బలోపేతం చేయడానికి అనేక మార్గాలు ఉన్నాయి. మార్ థోమా చర్చి, దాని విలువల కు అనుగుణం గా తప్పనిసరి గా ఈ సందర్భాని కి తగినట్టు వ్యవహరించి, రాబోయే కాలం లో భారత దేశాభివృద్ధి లో కీలక పాత్ర ను పోషించగలుగుతుంది. మరొక్క మారు, నేను పరమ శ్రద్ధేయులైనటువంటి డాక్టర్ జోసెఫ్ మార్ థోమా మెట్రోపాలిటన్ గారి కి నా యొక్క శుభకామనల ను వ్యక్తం అందిస్తున్నాను. అందరి కి ధన్యవాదాలు. అనేకానేక ధన్యవాదాలు. https://youtu.be/CRwmIJASa1Q